Tout konferans ()
Tout oratè ()
Tout sijè ()
April 2013 | Pawòl n ap pwononse
Yon jèn papa te fèk aprann lanmò pwofesè ekstraòdinè li te genyen lè l te nan dezyèm a. Kòm souvni pou li, papa sa a te ekri: “Nan pami tout santiman ak eksperyans mwen sonje, santiman ki pi fò a nan lespri mwen se ‘rekonfò.’ Li petèt te anseye m òtograf, gramè, ak matematik, men pi enpòtan toujou, li te anseye m pou m renmen lefèt ke m sete yon timoun nan. Nan klas li, sa te oke si yon moun te mal eple yon pafwa; li te toujou di: ‘Nou pral travay sou sa.” Sa te oke pou nou te ranvèse, dechire, oubyen tache yon bagay; Li te toujou di: “N ap fikse sa e na netwaye l.” Oke pou nou te eseye, oke pou nou te reve, e oke pou nou te jwi plezi ki nan ti bagay ensiyifian sèlman timoun twouve eksitan yo.”Youn nan pi gwo enfliyans yon moun kapab genyen nan mond sa a se enfliyans li gen sou yon timoun. Kwayans timoun yo ak valè yo modle bonè nan lavi yo. Tout moun k ap tande vwa m la a gen pouvwa pou ogmante konfyans yon timoun nan tèt li ak ogmante lafwa yon timoun nan Papa nou ki nan Syèl la ak Jezikri pa mwayen pawòl y ap di.Nan Elaman chapit 5, nou li: “Epi kounyeya, pitit gason m yo, sonje, sonje se sou wòch Redanmtè nou an, ki se Kris la, Pitit Gason Bondye a, nou dwe bati fondasyon nou.”1Sa yo se pawòl Elaman te anseye pitit gason l yo. Epi nou kontinye li: “Epi yo te sonje pawòl; li yo, epi se poutèt sa, yo t ale, ... preche pawòl Bondye nan pami tout pèp la.”2Byenke yo te pèsekite pitit gason Elaman yo epi mete yo nan prizon, pawòl sa yo yo te tande a pa t janm kite yo. Yo te pwoteje e antoure pa yon kolòn dife. Apresa yo te tande yon vwa, ki t ap di moun ki te mete yo nan prizon yo:“Repanti, repanti epi pa chèche detwi sèvitè m yo. …“…Se pa t yon vwa loray, ni tou se pa t yon gwo bri fò, men gade, se te yon ti vwa trankil nèt, kòmsi se te yon chichotman, e li te pèse menm nanm yo.”3Nou ka aprann apati vwa sa a k te soti nan syèl la. Se pa t yon vwa fò, ni gwondan, ni degradan; sete yon ti vwa ki te gen yon dousè pafè, ki t ap bay direksyon fèm pandan ke l t ap bay lespwa.Fason nou pale avèk pitit nou yo ak pawòl nou itilize ka ankouraje yo ak elve yo ak fòtifye lafwa yo pou yo rete sou chemen pou retounen al jwenn Papa nou ki nan Syèl la. Yo vin sou tè sa a tou pare pou yo koute.Nou jwenn yon egzanp sou yon timoun k ap koute nan yon magazen twal. Magazen an te plan moun ki t ap achte lè tout moun te remake ke yon manman te panike paske li te pèdi pitit gason li. Toudabò, li te rele non li. Li t ap repete “Connor” pandan l t ap mache vit nan tout magazen an. Tan t ap pase e vwa li te vin pi fò ak pi panike. Byen vit yo te rele ajan sekirite magazen an, e tout moun nan magazen an te kòmanse ap chèche timoun nan, andedan ak deyò. Plizyè minit te pase san okenn siksè. Manman Connor, sa ki tou nòmal, te vin pi panike amezi tan t ap pase e li te rapidman ap rele pitit la byen fò, san rete.Yon kliyan, apre l te fè yon priyè ansilans, te santi ke Connor te pwobableman andedan magazen an e siman li dwe te pè lè l t ap tande manman l ap rele l fò konsa. Li te di yon lòt madanm ki t ap ede sa l te panse a, epi byen vit yo te fè yon plan. Ansanm yo te kòmanse mache nan mitan tab twal yo dousman ap repete pawòl sa yo: “Connor, si ou ka tande vwa m, di ‘menm la a.’” Pandan yo t ap mache dousman retounen nan fon magazen an ap repete fraz la, yo te tande yon ti vwa tou piti ki te di “Menm la a.” Connor te kache nan mitan de bal twal anba yon tab. Sete yon vwa plen dousè ki te ankouraje l pou l te reponn.